1. **Baza ligjore**

Në mbështetje të Ligjit 03/L-040 për vetëqeverisje lokale dhe të Ligjit 04/L-032 për Arsimin Parauniversitar në Republikës e Kosovës, të dispozitave të nenit 17 dhe nenit 22, këshilli drejtues i shkollës nxjerr këtë:

**RREGULLORE GJITHËPËRFSHIRËSE**

1. **Qëllimet e gjithëpërfshirjes në shkollë**

Shkolla ka për qëllim të:

* Krijoj secilit nxënës kushte dhe ambient të përshtatshëm në procesin mësimor në përputhje me aftësitë e tyre intelektuale, fizike, shoqërore dhe emocionale,
* Ndihmojë nxënësit të shprehin lirshëm mendimet e tyre,të jenë pjesëmarrës në vendimmarrje të çështjeve të ndryshme, në aktivitete të ndryshme në shkollë dhe jashtë shkollës.
* Gjithë fëmijët të pranohen dhe trajtohen në mënyrë të barabartë nga të gjithë personeli në shkollë, dallimet që ekzistojnë në mes tyre shikohen si mundësi për pasurimin e procesit mësimor.
* gjithë nxënësit të jenë të integruar në bankat shkollore dhe shkolla t'u përshtatet të gjithë nxënësve pa marrë parasysh gjendjes së tyre.
* Shkolla jonë është e fokusuar në tri dimensione të cilat përmbajnë dhe indikator për një klim gjithpërfshirëse. Dimensionet: Krijimi i kulturave gjithëpërfshirëse, Krijimi i strukturave gjithëpërfshirëse dhe zhvillimi i praktikave gjithëpërfshirëse.

1. **Përkufizimi i gjithëpërfshirjes**

Të gjithë fëmijët kanë të drejtë të barabartë për shkollim dhe arsim cilësor. Të gjithë fëmijët kanë të drejtë të kenë qasje, përkushtim, rritje të pjesëmarrjes dhe cilësi në procesin e mësimit pavarësisht moshës, gjinisë, përkatësisë etnike, racore, religjioze, shëndetësore, nivelit shoqëror, ekonomik dhe aftësive e mundësive të fëmijëve. Arsimi gjithëpërfshirës siguron njohje, pranim dhe respekt për të gjithë fëmijët.

1. **Objektivat e gjithpërfshirjes**

* Objektivi ynë është që nxënësve të margjinalizuar t’u mundësohet qasje e barabartë dhe trajtim i njëjtë me të tjerët në shkollë.
* Të sfidojë dhe zhdukë paragjykimet dhe diskriminimin kurdo që paraqitet.
* Trajtojë të gjithë nxënësit dhe prindërit e tyre me respekt dhe të marrë në konsideratë mendimet e tyre.
* Identifikojë dhe njohë pengesat në të nxënë dhe pjesëmarrje.
* Minimizojë barrierat në të nxënë për të siguruar pjesëmarrje për të gjithë.
* Maksimalizojë resurset për të mbështetur të nxënit për të gjithë duke marrë parasysh nevojat e tyre.
* Të pranojë diversitetin si një aspekt pozitiv të komunitetit të shkollës
* Të sigurojë që të gjithë nxënësit të kenë çasje në kurrikul të diferencuar dhe me standarde të larta.
* Krijojë një ambient të lumtur, të sigurtë dhe të rregulltë ku të gjithë ndihen të pranuar ashtu sic janë.

1. **Menaxhmenti i shkollës**

**Detyrat (përgjegjësit) e menaxhmentit të shkollës**

**Neni 1**

1.1. Siguron që shkolla të jetë një mjedis mësimor miqësor, i sigurt dhe i këndshëm për nxënësit.

1.2. Çasje të barabart për të gjitha grupet (mësimdhënësit, nxënësit, prindërit etj) brenda shkollës.

1.3. Siguron mundësit për mësimdhënie të diferencuar si në kuadër të aktiviteteve kurrikulare dhe atyre jashtëkurrikulare.

1.4. Promovojë mundësi të barabarta dhe çasje pozitive pa dallim kulturës, gjuhës apo përkatësisë gjinore dhe etnike.

1.5. Sigurojë përfshirje të prindërve në jetën shkollore dhe informim të vazhdueshëm rreth ndryshimeve në shkollë.

1.6. Sigurojë mundësi për ngritje të vazhdueshme profesionale të mësimdhënësve.

1.7 Sigurojë që objektet e shkollës përfshijnë edhe fëmijët me nevoja të vecanta

1.8. Sigurojë që në planin e punës dhe metodat e mësimdhënies të përfshihen edhe ato forma që adresojnë stilet e ndryshme të nxënësve.

1.9. Të sigurojnë mjete adekuate për mësimdhënie-mësimnxënie.

1.10. Të zhvillojnë partneritet me nxënësit, stafin, prindërit dhe akterët tjerë të shkollës për punë më efektive në shkollë.

1.11. Të analizojnë suksesin e nxënësve për të përmirësuar planet dhe programet mësimore.

1.12. Kujdeset për bashkëpunimin e institucionit me prindërit (mbledhjet e prindërve, orët për biseda dhe format e tjera të bashkëpunimit),

1.13. Të sigurojë që të gjithë nxënësit dhe personeli të ndjehen të vlerësuar dhe të rëndësishëm;

1.14 Të përdor në mënyrë efektive dhe efikase burimet e disponueshme financiare dhe asetet për të përmirësuar rezultatet e të nxënit;

1.15 Të gjithë fëmijët të mësojnë në të njëjtin vend me mbështetje të barabartë që shpie drejtë suksesit.

1.16. Bashkëpunon me këshillin e prindërve të shkollës.

1.17. Kujdeset për mirëqenien dhe sigurinë e të gjithëve në shkollë.

1.18 Mundëson bashkëpunimin e shkollës me shërbimet e tjera të fëmijëve në mënyrë që të përkrahen nxënësit për të kapërcyer vështërësit në të nxënë dhe pengesat e nxënësve për vijimin e shkollës.

1. **Mësimdhënësit dhe Mësimdhënësi kujdestari i klasës**

**Detyrat specifike të mësimdhënësit (Kujdestar i klasës)**

**Neni 2**

2.1. Të sigurojë rregull, disiplinë, harmoni dhe marrdhënie të ngrohta miqësore me nxënësit , prindërit dhe midis tyre.

2.2. Të njoh mirë psikologjinë, veçoritë, interest dhe prirjet e çdo nxënësi.

2.3. Të siguroj një partneritet të frytshëm me prindërit dhe t’i informoj realisht ata për ecurin në mësim dhe sjellje të nxënësve.

2.4. Të shoqëroj nxënësit e klasës në të gjitha aktivitetet e shkollës.

**Detyrat (obligimet) e mësidhënësit**

**Neni 3**

3.1. Të realizojë me përkushtim mësimin dhe edukimin e të gjithë nxënësve pa diskriminim.

3.2. Të mbështet menaxhmentin dhe gjithë stafin e shkollës në iniciativën e tyre për të bërë shkollën gjithëpërfshirëse.

3.3. Të krijoj klimë përkrahëse për nxënie, që plotëson parakushtet për një angazhim të përbashkët ndërmjet mësimdhënësve dhe nxënësve.

3.4. Të njohë dhe të respektoj psikologjinë e të gjithë nxënësve.

3.5. Të bën përpjekje të mos nxjerr nxënës nga klasa.

3.6. Të përdor metodat COOL , si dhe një varg metodash dhe teknikash, përshtatur kontekstit dhe nevojave, interesimeve dhe mundësive të nxënësve.

3.7. Të bartë këto metoda edhe tek mësimdhënsit tjerë në shkollë.

3.8. Të angazhohet në punë ekipore dhe të bashkëpunon me aktivet profesionale në planifikimin për këmbimon e përvojave në procesin e të nxënit, në vlerësimin e progresit të vazhdueshëm të nxënësve.

3.9. Të ndihmoj nxënësit me problem në të nxënë.

3.10. Të identifikon problemet, vështirësitë, por edhe afinitetet e nxënësve në të nxënë dhe siguron mbështetjen e individualizuar të nxënësve.

3.11. Të organizon mësim plotësues dhe shtues në bazë të vlerësimit të rezultateve të arritjes së nxënësve, përfundimtar(me rastin e përfundimit të vitit shkollor).

3.12. Të marrin pjesë në aktivitete për ngritje profesionale sipas kërkesave dhe mundësive.

3.13. Të vlerëson drejtë nxënësit.

3.14. Mësimdhënësit të bëjnë përshtatjen e kurrikulës, zhvillojnë mësimdhënien dhe vlerësimin në harmoni me nevojat, interesat dhe stilet e të nxënit të nxënësve.

**7.Nxënësit - Të drejtat dhe detyrat**

**Të drejtat**

**Neni 4**

4.1. Të respektohet personaliteti i tij nga të gjithë dhe të njihet më të drejtat e tij.

4.2. Ti ke të drejtë-të trajtohesh me respekt dhe mirësi. (Kjo do të thotë se askush nuk do të përqeshë apo lëndon ndjenjat tua).

4.3. Ti ke të drejtë-të jesh personalitet në klasë. ( Kjo do të thotë se askush nuk do të të trajtojë në mënyrë të padrejtë vetëm se je : vajzë apo djalë, i trashë apo i dobët ,i shpejtë apo i ngadalshëm).

4.4. Ti ke të drejtë-të jesh i sigurt në klasë. (Kjo do të thotë se askush nuk do të të godas,shtyej,ngacmoj, fyej apo lëndoj në asnjë mënyrë).

4.5. Ti ke të drejtë-të mësosh për vetveten në klasë. (Kjo do të thotë se do të jesh i lirë të shprehësh ndjenjat dhe mendimet tua pa frikë se do të të ndërprejnë apo dënojnë për një gjë të tillë).

4.6 Ti ke të drejtë-të çmohesh dhe respektohesh së bashku me vlerat dhe dobësitë tua.

**Detyrat**

**Neni 5**

5.1. Të ndihmoni njëri-tjetrin.

5.2. Secili nxënës ka për detyrë që ta respektojë personalitetin e çdo individi pa marrë parasyesh gjendjen e tyre fizike, intelektuale, shoqërore, emocionale gjuhësore, fetare apo ndonjë kusht tjetër.

5.3. Të jetë pjesë e vendimeve të rëndësishme për organizimin e punës në shkollë që kanë të bëjnë me shëndetin, sigurinë dhe mirëqenien e nxënësve si dhe me mbarëvajtjen e përgjithëshme të punës në shkollë.

1. **Shkolla dhe komuniteti**

**Detyrat (përgjegjësitë)**

**Neni 6**

6.1 Shkolla duhet të jetë e gatshëme për të ndryshuar dhe për të përmbushur diversitetin e të gjithë nxënësve në shkollë.

6.2. Krijim të mjedisit të përshtatshëm për zhvillim maksimal fizik dhe psikik të fëmijëve.

6.3. Trajtim korrekt dhe jodiskriminues të të gjithë fëmijëve dhe të prindërve.

6.4. Mjedisin stimulues për mësim

6.5. Gjithëprfshirja e nxënësve në aktivitetet brenda shkollës dhe koordinimi i fomave të përkrahjes.

6.6. Mënjanimi i etiketimeve brenda shkollës dhe koordinimi i formave të përkrahjes.

6.7. Respektimi i vullnetit të nxënësve për shprehje të lirë të mendimit (përfillja e kërkesave, nevojave të nxënësve)

6.8. Organizimi i aktiviteteve rekreative, ekspozitave etj. gjithëpërfshirëse.

6.9. Strategjitë për lehtësimin e procesit të të nxënit.

6.10. Shkolla të punon në arritjen e bilancit gjinor .

6.11. Shkolla të kujdeset për shëndetin fizik dhe mendor të gjithë nxënësve

6.12. Shkolla duhet t’i pranoj të gjithë nxënësit e rrethinës,

6.13. Të gjithë nxënësit e rinjë të ndihmohen që të ambientohen në shkollë.

6.14. Shkolla duhet të bashkëpunojë me shërbimet sociale dhe të kujdesit shëndetësor në komunitet

6.15. Shkolla duhet të sigurojë bashkëpunim me organizata dhe institucione që ndihmojnë sigurimin e gjithëpërfshirjës në shkollë.

6.16. Të siguroj kontakte dhe bashkëpunim për sigurin me autoritetet relevante

6.17. Bashkëpunim me palët e interesit ( organizatat qeveritare, organizata joqeveritare,ndërmarrje, banka etj)

1. **Vlerësimi**

**Përgjegjësit për vlerësim**

**Neni 7**

7.1. Vlerësimi i brendshëm dhe i jashtëm të bëhet i drejtë

7.2. Vlerësimi bëhet për të gjithë nxënësit në bazë të arritjës së suksesit

7.3. Nxënësit të vlerësohen në mënyrë të drejtë

7.4. Prindërit janë të informuar në vazhdimësi për progresin e fëmijëve të tyre

7.5. Të gjithë mësimdhënësit kanë qasje në të dhëna dhe i përdorin ato për të përmirësuar planet dhe programet në vitin/shkallën/nivelin vijues

7.6. Nxënësit në vazhdimësi informohen për progresin e tyre dhe përfshihen në proces të rishikimit të rezultateve të tyre dhe planifikimit të mbështetjes adekuate sipas nevojave individuale të tyre

7.7. Vlerësim i vazhdueshëm i nxënësve

7.8. Aplikojm vlersimin për të nxënit me qëllim që t’u ofrojë nxënësve në mënyrë të vazhdueshëme informata kthyese mbi progresin/ngecjet si dhe udhëzime, motivim dhe mbështetje për punë të mëtejme.

7.9. Kalim të nxënësve nga një nivel në tjetrin, nga një shkollë në tjetrën.

7.10 Vlerësim të saktë të cilësisë së arsimit që ofrohet në nivel vendi, komune apo shkolle.

Data: Këshilli drejtues i shkollës

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_